**PAKKUMUSKUTSE**

(edaspidi hange)

Hankija teeb ettepaneku kõigile hankelepingu esemest huvitatud isikutele esitada pakkumus vastavalt käesolevas dokumendis sätestatud tingimustele.

**1. ÜLDANDMED**

|  |  |  |
| --- | --- | --- |
| 1.1 | **HANKIJA** | Valga Töötute Aktiviseerimiskeskus |
| 1.2 | Hanke nimetus, hankelepingu ese ja lühikirjeldus | **„Isikukeskse erihoolekande teenusmudeli rakendamine Valga vallas 2023-2024“**  **Hankija osaleb SKA konkursil "Isikukeskse erihoolekande teenusmudeli rakendamine kohalikus omavalitsuses 2023-2024“, mille tarvis soovib osta teenuse komponentide osutamist.**  Hanke esemeks **lisatoetuse osutamine** pilootprojektis „Isikukeskse erihoolekande teenusmudeli rakendamine Valga vallas 2023-2024“ (edaspidi projekt) Valga valla haldusterritooriumil perioodil **01.01.2023 - 31.12.2024** antud projektis osalemiseks nõusoleku andnud psüühilise erivajadusega inimestele. Teenuse osutamise algusaeg 01.03.2023 on eelduslik, ega oma õiguslikku tähendust. Juhul, kui hankemenetlus ei võimalda nimetatud tähtajaks lepingut sõlmida, on teenuse osutamise alguskuupäevaks lepingu sõlmimisele järgnev tööpäev.  Alternatiivsete lahenduste esitamine ei ole lubatud.  Hange on jaotatud vastavalt teenuste sisule:  **Lisatoetuste osutamine.** Lisatoetuse osutaja peab olema juriidiline isik (sh FIE). Pakkuja võib olla erihoolekande- ja sotsiaalse rehabilitatsiooni teenuste osutaja jm sotsiaalteenuste osutaja või kogukonnateenuste osutaja. Kui pakkuja soovib osaleda mõnel lisatoetuse teenuskomponendil, mille tegevusala ei pea olema registreeritud, siis esitab pakkuja varasema kogemuse kirjelduse või kogemuse puudumisel CV. Pakkuja osutab tellija lähteülesande kirjelduses ja teenuskomponentide loetelus/maksumuse vormil loetletud lisateenuste komponente.  Lisatoetuse raames ei pea pakkuja osutama kõiki selle osaga hõlmatud teenuskomponente, st pakkuja esitab pakkumuse nendele teenuskomponentidele, mida soovib osutada.  Hankija sõlmib teenuse osutamiseks mitme pakkujaga raamlepingud.  Lisatoetuste komponendid, millele hankemenetluse käigus ei esitata ühtegi pakkumust või on mittevastavad, või pole piisavad leitakse hankija poolt hinnapäringu ja läbirääkimiste käigus. |
| 1.3 | E-posti aadress teabe saamiseks | Ingrid.pyvi@valga.ee |
| 1.4 | **Pakkumuste esitamise tähtaeg** | Hiljemalt **22.02.2023** **kell** **16:00** Pärast nimetatud tähtaega esitatud pakkumusi arvesse ei võeta. |
| 1.5 | **Pakkumuse esitamine** | Pakkumused tuleb esitada digitaalselt allkirjastatult hiljemalt **22.02.2023** a. kell **16.00** aadressil **valga@valga.ee**. E-kiri palume varustada märkusega **„ISTE Valga vallas“.** Tähtajast hiljem saabunud pakkumisi ei arvestata. |
| 1.6 | Pakkumuse jõusoleku tähtaeg (pakku­muste esitamise tähtajast arvates) | **60 päeva**. Pakkumuse esitamisega loetakse, et pakkumus on jõus vähemalt nimetatud ajavahemikul ning pakkuja ei pea pakkumuse jõusoleku tähtaega pakkumuses eraldi märkima (võib märkida, kui see on eelnimetatust pikem) |
| 1.7 | Hanke eeldatav ajakava ja hankelepingu täitmise tähtaeg | Alljärgnevas ajakavas esitatud tähtajad on indikatiivsed ja ei oma õiguslikku tähendust, st juhul, kui hankelepingut mistahes põhjusel ei ole võimalik sõlmida märgitud tähtajaks, lükkuvad järgnevalt loetletud tähtajad edasi vastava aja võrra.   1. Pakkumuste esitamine – punktis 1.4. sätestatud tähtajaks; 2. Hanke raamlepingute sõlmimine **01.03.2023 - 07.03.2023.** 3. Raamlepingute kehtivus - kuni **31.12.2024**. |
| 1.8 | Pakkumuskutse lisad | Lisa 1 – Teenuse kirjeldus  Lisa 2 – Lisatoetuse osutaja pakkumus  Lisa 3 – Pakkumus  Lisa 4 – Pakkuja kinnitused  Lisa 5 – Teenuse osutamise andmestik  Lisa 6 – Elukvaliteedi hindamise küsimustik  Lisa 7 – Kokkuvõttev hinnang  Lisa 8 – Nõuded teenuseosutajale  Lisa 9 – Raamleping |
| 1.9 | Pakkumuse esitamine | Pakkumus tuleb esitada täites selleks ettenähtud vormi Lisa 3, eesti keeles ja digitaalselt allkirjastatuna.  **Pakkuja peab esitama pakkumuse lisatoetuse osale.** |
| 1.10 | Pakkujale ja pakkumuselekehtestatavad nõuded (sh kvalifitseerimistingimused) | 1. Pakkujaks saab olla juriidiline isik, kelle puhul äriregistris või riigi ja kohaliku omavalitsuse asutuste registris märgitud põhitegevusalade loetelu hõlmab erihoolekande- ja rehabilitatsiooniteenuste vm sotsiaalteenustega seotud tegevusi või on vähemalt varasem kogemus inimest ja tema arengut toetavate teenuste pakkumisel. 2. Pakkujal peab olema Valga vallas ruumid tegevuste läbiviimiseks, et tagada teenust saava isikuga kohapealse kohtumise ja teenuskomponendi osutamise võimalus. Nõuded ruumidele tulenevad teenuskomponendi sisule esitatavatest nõuetest. 3. Lisatoetuse komponente osutavad spetsialistid peavad vastama sotsiaalhoolekande seaduses sätestatud tegevusjuhendaja, rehabilitatsioonispetsialisti, tugiisiku või kogemusnõustaja pädevusnõutele. Kogemusnõustaja puhul kirjeldada lisaks kvalifikatsiooninõuetele ka teemad, milles nad inimesi nõustavad. 4. Kui pakkuja soovib osaleda mõnel lisatoetuse teenuskomponendil, mille tegevusala ei pea olema registreeritud, siis esitab pakkuja ainult varasemas kogemuse kirjelduse. 5. Hankijal on õigus pakkujalt nõuda meeskonda kuuluva spetsialisti vastavasisulist väljaõpet tõendava dokumendi ärakirja, soovitav esitada juba koos pakkumusega. 6. Kui pakkuja on käibemaksukohuslane, siis esitab ta pakkumuse vormil pakkumuse lõpliku hinna koos käibemaksuga. Kui pakkumuse esitamise ajal töövõtja ei olnud käibemaksukohustuslane, kuid selline kohustus tekkis tal pärast pakkumuse esitamist, loetakse, et teenuste maksumus hõlmab ka käibemaksu, st käibemaksu võrra teenuste maksumust hiljem ei suurendata. 7. Pakkuja peab olema valmis töötama ka emakeelena vene keelt kõneleva inimesega. 8. Pakkumuses esitatud teenuskomponendi maksumus peab arvestama teenuskomponendi kirjeldust ja sisaldama kõiki töid ja teenuseid (ruumide renti, transpordikulusid, vahendeid), mis vajalikud teenuskomponendi kvaliteetseks osutamiseks. 9. Pakkuja esitab teenuse maksumuse nii individuaal- kui grupiteenuse hinnaga (kui osutab). 10. Kui pakkumus sisaldab ärisaladust, esitab pakkuja teabe selle kohta, millist pakkumuses sisalduvat teavet loeb pakkuja enda ärisaladuseks ning põhjendab teabe ärisaladuseks määramist. 11. Pakkuja esitab vormile Lisa 3 teenuskomponendi hinna ja teenuskomponenti osutavate spetsialistide nimed ja andmed väljaõppe kohta. Hankijal on õigus pakkujalt nõuda meeskonda kuuluva spetsialisti vastavasisulise väljaõpet tõendava dokumendi koopiat (soovitav esitada koos pakkumusega). Lisatoetuse teenuskomponente vahetult osutavad isikud peavad olema läbinud vastavasisulise väljaõppe ning peavad olema nõutava pädevusega, st spetsialisti kvalifikatsioon vastab õigusaktides sätestatud nõuetele, kui teenusele on kehtestatud nõuded õigusaktidega. Kui teenusele ei ole sätestatud erinõudeid õigusaktidega, peab teenuse kvaliteet vastama sotsiaalteenuste põhimõtetele ja kvaliteedinõuetele sotsiaalhoolekande seaduse §-s 3 sätestatud tingimustel. 12. Kui pakkuja on käibemaksu kohuslane, siis esitab ta pakkumusele lõpliku hinna koos käibemaksuga (maksumuse vorm). 13. Kui pakkumuse esitamise ajal töövõtja ei olnud käibemaksukohustuslane, kuid selline kohustus tekkis tal pärast pakkumuse esitamist, loetakse, et teenuste maksumus hõlmab ka käibemaksu, st käibemaksu võrra teenuste maksumust hiljem ei suurendata.   **Selgitus:** Lisatoetuse osutaja on erinevate lisa teenuskomponentide osutaja., Lisa 1 tehniline kirjeldus. |
| 1.11 | Hankemenetlusest kõrvaldamise alused | Pakkujal ei või esineda RHS § 95 lõikes 1 sätestatud hankemenetlusest kõrvaldamise aluseid. Hankija ei sõlmi hankelepingut ja kõrvaldab hankemenetlusest pakkuja, kellel esinevad RHS § 95 lg 1 alused. Hankija võib kõrvaldada hankemenetlusest pakkuja, kellel esinevad § 95 lg 4 alused. Enne hankelepingu sõlmimist võib hankija nõuda edukalt pakkujalt kõikide asjakohaste hankemenetlusest kõrvaldamise aluste puudumist kinnitavate dokumentide esitamist, kui need andmed või dokumendid ei ole hankijale andmekogus olevate avalike andmete põhjal oluliste kulutusteta kättesaadavad. |
| 1.12 | Pakkumuse hindamine | 1. Hankija tunnistab pakkumuse vastavaks, kui see vastab pakkumuskutses sätestatud nõuetele või kui selles ei esine sisulisi kõrvalekaldeid pakkumuskutses sätestatud tingimustest. 2. Hankija tunnistab edukaks pakkujad, kes vastavad esitatud nõuetele ning sõlmib kuni 7 pakkujaga raamlepingud. 3. Pakkuja peab pakkumuse tegemisel arvestama, et ta vastutab ainuisikuliselt lepinguga temale pandud kohustuste kvaliteetse ning tähtaegse täitmise eest, tagades teenuse vastavuse hankedokumentides toodud tingimustele ja kehtivale seadusandlusele. 4. Hankija võib kasutada hanke läbiviimisel nn pööratud menetlust, st läheb kohe üle pakkumuste sisulisele kontrollile, seejärel pakkumuste hindamisele ning eduka pakkumuse leidmisele. Kõrvaldamise aluseid kontrollib hankija ainult eduka pakkumuse esitanud pakkujal. 5. Pärast eduka pakkuja suhtes kõrvaldamise aluste puudumise kontrollimist teeb hankija otsuse eduka pakkuja kõrvaldamise või kõrvaldamata jätmise kohta. 6. Valga Töötute Aktiviseerimiskeskus jätab endale õiguse mitte valida teenuse teostajaks pakkujat, kes ei vasta pakkumuse punkti 1.10 ja 1.11 tingimustele. |
| 1.13 | Lepingu sõlmimine | 1. Raamlepingud sõlmitakse pakkujatega, kelle pakkumus tunnistatakse edukaks spetsialistide kvalifikatsiooni, senise tegevusvaldkonna (erihoolekande- või rehabilitatsiooniteenuse osutamine), sobiva asukoha ja ruumide olemasolu kriteeriumite järgi. 2. Hankija teavitab pakkujaid hanke tulemustest 3 (kolme) tööpäeva jooksul vastava otsuse tegemisest arvates. |
| 1.14 | Kõigi pakkumiste tagasilükkamise alused | Hankija jätab endale õiguse lükata tagasi kõigi pakkumuste või vastavaks tunnistatud pakkumuste pakkujate pakkumused juhul, kui:   * kõigi vastavaks tunnistatud pakkumuste maksumused ületavad hankelepingu eeldatavat maksumust (**kuni 311 472,00 eurot koos käibemaksuga**); * hankijast olenemata asjaoludest tingituna muutub hankelepingu sõlmimine võimatuks. |

**2. JUHISED PAKKUMUSE KOOSTAMISEKS JA ESITAMISEKS**

* 1. Töömahtude kontrollimine. Pakkuja kohustub kontrollima pakkumuskutses sätestatud teenuste ja tööde kirjeldust, koguseid ja mahtusid ning koostama pakkumuse arvestusega, et pakkumuse maksumus sisaldaks kõiki töid ja teenuseid (sh vajadusel asju), mis on vajalikud hankelepingu nõuetekohaseks täitmiseks ning pakkumuskutses kirjeldatud eesmärkide saavutamiseks. Hind sisaldab sh ka ruumi renti, transporti jne.
  2. Pakkumuse koostamise kulud. Pakkuja kannab kõik pakkumuse ettevalmistamisega ja esitamisega seotud kulud.
  3. Pakkumuskutse kohta täiendava teabe saamine. Pakkumuskutse kohta saab selgitusi ja täiendavat teavet, edastades küsimuse punktis 1.3. märgitud e-posti aadressil. Hankija esitab selgitused pakkumuskutse kohta e-posti teel kõikidele pakkumuskutse saanud isikutele 3 (kolme) tööpäeva jooksul selgitustaotluse saamisest arvates. Hankija ei ole kohustatud vastama selgitustaotlustele, kui selgitustaotluse laekumise ja pakkumuste esitamise tähtpäeva vahele ei jää vähemalt ühte tööpäeva.
  4. Pakkumuse esitamine. Pakkumus tuleb esitada punktis 1.4. märgitud tähtajaks punktis 1.5. märgitud kujul.
  5. Pakkumuse esitamise vorm ja esindusõigus. Pakkuja esitab pakkumuse kirjalikku taasesitamist võimaldavas vormis, st pakkumus ei pea olema omakäeliselt allkirjastatud. Pakkuja soovil võib pakkuja pakkumuse allkirjastada omakäeliselt või digitaalselt. Kui pakkumuse on esitanud või allkirjastanud isik, kes ei ole pakkuja seaduslik esindaja, eeldab hankija, et pakkumus on tehtud pakkuja nimel ning esindajal on volitus pakkumuse esitamiseks (TsÜS § 116 lg 2; § 118 lg 2).
  6. Pakkumuse koosseis ja selgitused. Pakkumuse koosseisus esitab pakkuja kõik dokumendid ja andmed, mille loetelu on esitatud punktis 1.10. Hankijal on õigus küsida pakkujalt täiendavaid selgitusi, kui pakkumuses olev informatsioon on ebaselge või kui hankija vajab täiendavat informatsiooni veendumaks pakkuja sobivuses teenuse osutamisel. Selgituse küsimisel peab pakkuja vastama 3 tööpäeva jooksul.
  7. Pakkumuse jõusoleku tähtaeg. Pakkumus peab olema jõus vähemalt punktis 1.6. märgitud tähtaja jooksul.
  8. Ärisaladus. Kui pakkumus sisaldab ärisaladust, esitab pakkuja teabe selle kohta, millist pakkumuses sisalduvat teavet loeb pakkuja enda ärisaladuseks ning põhjendab teabe ärisaladuseks määramist kooskõlas RHS § 46¹. Kui pakkuja ei ole pakkumuses esitanud teavet selle kohta, kas ja milline osa tema pakkumisest on ärisaladus, ei ole hankijal kohustust pakkumuses sisalduvat teavet ärisaladusena käsitelda.
  9. Pakkumuste avamine. Pakkumuste avamine ei ole avalik ning pakkumuste avamise kohta protokolli ei koostata.
  10. Läbirääkimised. Hankijal on õigus vajadusel pidada pakkujatega pakkumuste üle läbirääkimisi. Läbirääkimiste pidamine ei ole hankija jaoks kohustuslik ning juhul, kui hankijal pakkumuse osas küsimusi ei teki, võib hankija teha otsuse pakkumuse vastavaks ja edukaks tunnistamise kohta ilma läbirääkimisi pidamata. Kui hankija peab läbirääkimiste pidamist vajalikuks, tagab hankija läbirääkimiste pidamisel pakkujate võrdse kohtlemise ja lähtub järgnevast korrast:
      1. Läbirääkimiste vorm. Hankijal on õigus läbirääkimisi pidada e-posti teel või suuliselt. Suuliste läbirääkimiste korral koostatakse läbirääkimiste kohta protokoll, mille allkirjastavad vähemalt üks hankija esindaja ja vähemalt üks pakkuja esindaja;
      2. Läbirääkimiste sisu. Läbirääkimiste esemeks olevad tingimused määrab hankija, see­juures on läbirääkimisi lubatud pidada nii pakkumuse sisu kui pakkumuse maksumuse üle. Hankijal on õigus loobuda ühest või mitmest pakkumuses kirjeldatud teenusest, tööst või asjast või vähendada nende mahtusid või koguseid, sõltumata põhjusest (näiteks, pakkumuse kogumaksumus ületab hankija eelarvelised võimalused vm põhjused), seejuures ka täielikult loobuda selliste teenuste, tööde või asjade tellimisest või ostmisest või vajadusel tellida sellised teenused, tööd või asjad kolmandatelt isikutelt;
      3. Konfidentsiaalsus. Läbirääkimised on konfidentsiaalsed ning nende sisu ei avaldata teistele pakkujatele ega muudele isikutele, välja arvatud õigusaktides sätestatud juhtudel;
      4. Korrigeeritud pakkumuse esitamine. Läbirääkimiste käigus on hankijal õigus teha pakkujatele ettepanek korrigeeritud pakkumuse esitamiseks. Juhul, kui pakkuja ei esita hankija määratud tähtajaks korrigeeritud pakkumust, loetakse, et kehtib pakkuja poolt esialgselt esitatud pakkumus.
  11. Pakkumuste vastavuse kontroll. Hankija tunnistab pakkumuse vastavaks, kui see vastab pakkumuskutses sätestatud nõuetele või kui selles ei esine sisulisi kõrvalekaldeid pakkumus­kutses sätestatud tingimustest.

Hankija lükkab pakkumuse tagasi, kui a) pakkumus sisuliselt ei vasta pakkumuskutses sätestatud tingimustele või b) pakkumuse maksumus ületab hankija eelarvelised võimalused.

* 1. Pakkumuste hindamine. Pakkumuse edukaks tunnistamine. Hankija tunnistab hanke (lisatoetuse komponendid) edukaks pakkujad, kes vastavad esitatud nõuetele ning sõlmib mitme pakkujaga raamlepingud.
  2. Pakkujate teavitamine. Hankija teavitab pakkujaid hanke tulemustest 3 (kolme) tööpäeva jooksul vastava otsuse tegemisest arvates, RHS § 47 sätestatud korras.